בלילות הקיץ החמים

בלילות הקיץ החמים הוא פזמון עברי שנכתב על ידי דן מינסטר והולחן על ידי מתי כספי. השיר נכתב לצוות הווי חיל התותחנים ובוצע על ידיו לראשונה בשנת 1973 עם הסולנית מלי ברונשטיין.

לדברי ברונשטיין, כספי הלחין ועיבד את השיר עבור הלהקה כחלק משירות המילואים שלו, ועשה זאת לבקשתה. תחילה השיר היה בסגנון ג'אז/בלוז, ולבקשתה הוחלף הלחן לקצבי יותר.

השיר היה אהוב על אורי זוהר, והוא הושמע בסיום כל תוכנית "ציפורי לילה" שהגיש בגלי צה"ל.באחת התוכניות השמיע זוהר את השיר שוב ושוב לאורך כל התוכנית.

אריק איינשטיין הקליט את השיר לאלבום ההופעה החיה "אנשים אוהבים לשיר". היה זה השיר היחיד שאיינשטיין ביצע ללחנו של כספי. כספי הקליט את השיר עבור האלבום "צד א' צד ב'" (1978), שכלל ביצועים שלו לשירים שהלחין לאמנים אחרים. ב-1997 הוציאה רונית שחר גרסת קאבר לשיר כחלק מפסקול הסדרה "לווייתן בחוף שרתון".

קישורים חיצוניים

 
 גבי גזית, פינת הקאברים - והפעם, בלילות הקיץ החמים... באתר רדיו ללא הפסקה, 5 באוקטובר 2011

הערות שוליים

שירי 1973
שירי להקות צבאיות
שירים בעברית
שירים שהולחנו על ידי מתי כספי
שירים על לילות
קיץ
ריקודי עם בישראל: שירים